《酷相思 春归同清溪作》
清代·沈纕

独上妆楼斜倚立。但目断、天南北。却恨煞、东风有底急。

梨花也、吹如雪。杨花也、吹如雪。

镇日闲愁谁共说。只暗把、栏杆拍。叹旖旎、韶光留不得。

鹃啼也、红如血。人啼也、红如血。

作者简介：江苏长洲人，字蕙孙，号散花女史，又号玉香仙子。沈起凤女，诸生林衍潮妻。工词，有《绣馀集》、《翡翠楼诗文集》、《浣沙词》。